Liiklusõnnetuste põhjuste väljaselgitamise ekspertkomisjon

Tallinna Linnavalitsus 22.01.2025

Vabaduse väljak 7

Tallinn 15199

Väljavõtted liiklusõnnetuste kokkuvõtetest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtted liiklusõnnetuste põhjuste väljaselgitamise ekspertkomisjoni poolt koostatud liiklusõnnetuste kokkuvõtetest.

|  |  |
| --- | --- |
| **Liiklusõnnetuse number** | **24-51** |
| Liiklusõnnetuse aeg | 23.09.2024 kell 23:24, esmaspäev |
| Liiklusõnnetuse koht | Kloostrimetsa tee 77 juures, Pirita linnaosa, Tallinn, Harjumaa |
| Liiklusõnnetuse koha koordinaadid | X6593318  Y550626 |
| Liiklusõnnetuses osalenud sõidukeid | 1 |
| Liiklusõnnetuses osalenud isikuid | 1 |
| Liiklusõnnetuses vigastatuid | 0 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Liiklusõnnetus toimus Tallinnas, Kloostrimetsa teel  järsus paremkurvis suunaga Pärnamäe teele.

1.2. Sõidutee on asfaltkattega, ühe sõidurajaga mõlemas suunas. Õnnetuse toimumiskohal on paremkurvis T-kujuline ristmik Villkäpa tänavaga. Sõidutee märgistus osaliselt kulunud. Sõidutee väliskurvis on ristmiku alas kergliiklustee eraldatud betoon piiretega, mille otstes on püstmärgised. Liikumiskiirus mootorratta liikumise suunas on piiratud 40 km/h. Tänaval põles tänavavalgustus.

1.3. Liiklusõnnetus toimus pimeda ajal. Teekate kuiv. Õhutemperatuur 12 kraadi.

1.4. Inimvigastustega liiklusõnnetustest teateid viimase 5 aasta jooksul ei ole. Liikluskindlustuse registris on teave kahest vastassuunda kaldumisega seotud kokkupõrkest.

**2. Liiklusõnnetuse lühikirjeldus**

2.1. Liiklusõnnetuses osales mootorratas Yamaha YZF R1 (2008), mida juhtis 40-aastane meesterahvas, kes sõitis paremkurvis otse teelt välja vastu Kloostrimetsa tee 77 metall varbaeda ja liiklusmärgiposti. Juht suri vigastustesse sündmuskohal.

**3. Liikluskeskkonda puudutavad riskitegurid ja muud asjaolud**

3.1. Sõidutee märgistus osaliselt kulunud.

3.2. Teravate varbadega aed tekitas tõenäoliselt sisemisi vigastusi.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Kurvi tähistavad püstmärgised on osaliselt vigastatud ja vajaksid vahetamist. Samuti vajab uuendamist teekatte märgistus.

4.2. Kuna tegemist on suurema ohutasemega kohaga ja tõenäosus välja kaldumisele on kurvi raadiuse tõttu suur, siis soovitus oleks betoonpiirde ots korrektselt mahaviiguga lõpetada, nagu on tehtud piirdega teises suunas ning ette panna  püstmärgis 686.

4.3. Kõrgendatud ohukohas kasutada LM 686-t sfääriliselt, et vähendada kergliiklejate õnnetuste ohtu.

|  |  |
| --- | --- |
| **Liiklusõnnetuse number** | **24-53** |
| Liiklusõnnetuse aeg | 05.10.2024 kell 16:47, laupäev |
| Liiklusõnnetuse koht | Erika tn 6, Tallinn, Harjumaa |
| Liiklusõnnetuse koha koordinaadid | XY: 6590456.28, 540504.59 |
| Liiklusõnnetuses osalenud sõidukeid | 2 |
| Liiklusõnnetuses osalenud isikuid | 4 |
| Liiklusõnnetuses vigastatuid | 0 |
| Liiklusõnnetuses hukkunuid | 2 |

**1. Liiklusõnnetuse toimumise koha kirjeldus**

1.1. Sündmuskoha üldine kirjeldus: liiklusõnnetus toimus Erika tänav 6 juures, Tallinnas. Tiheda liiklusega, sirgel, hea nähtavusega linnatänaval.

1.2. Tee üldine kirjeldus: Liiklusõnnetuse koht on heas seisukorras asfaltkattega, kanaliseeritud kahesuunaline tänav. Suurim lubatud sõidukiirus antud sõidutee lõigul on 50 km/h. Liiklussagedus oli õnnetuse toimumise ajal hinnanguliselt 100 autot tunnis. Keskmine liiklussagedus ööpäevas ei ole teada.

1.3. Muud andmed: sõidutee asfaltkate oli kuiv, valge aeg, selge ilm, nähtavus hea, õhutemperatuur oli +12,8°C, teepinna temperatuur +11,8°C.

1.4. Varasemad liiklusõnnetused sündmuskohal: liiklusõnnetusi viimase viie aasta (2020-2024) jooksul ei ole teada.

**2. Liiklusõnnetuse lühikirjeldus**

2.1. Liiklusõnnetuses osalesid:

* Sõiduauto Toyota Auris ( 2016), mida juhtis 32-aastane mees.
* Mootorratas Yamaha FZ1-R1 (2003), mida juhtis 46-aastane mees. Mootorrattal kaassõitja 43-aastane naine.

2.2. Liiklusõnnetus toimus Tallinnas Erika tänav 6 juures, kus esialgsete andmete kohaselt liikus 32-aastase mehe juhitud Toyota Auris mööda Erika tänav 6 juurde viivat teelõiku ning hakkas sooritama vasakpööret Erika tänavale suunaga Kopli tänava poole, kui toimus kokkupõrge mööda Erika tänavat Tööstuse tänava suunas liikunud mootorrattaga Yamaha, mida juhtis 46-aastane mees. Mootorratta kaassõitja oli 43-aastane naine.  Mootorratta juht hukkus sündmuskohal ja kaassõitja päev hiljem haiglas. Sõiduauto juhil ega kaassõitja vigastusi ei tuvastatud.

**3. Liikluskeskkonda puudutavad riskitegurid ja muud asjaolud**

3.1. Teekattemärgistus osaliselt kulunud.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Uuendada tänava teekattemärgistus.

Hindamaks tehtud ettepanekute asjakohasust, palun tagasisidet, kas kavandate ettepanekute või teiste meetmete rakendamist. Kui mitte, siis on oleks komisjoni jaoks oluline teada, mis põhjustel neid ei rakendatud.

Lugupidamisega

Villu Vane

komisjoni esimees

liiklusohutuse osakond

/allkirjastatud digitaalselt/

5093712

villu.vane@transpordiamet.ee